Αλέξανδρος Ράπτης

Ο Αλέξανδρος Ράπτης (16 Φεβρουαρίου 2000, Πάτρα) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται ως ακραίος για την γαλλική Νις Βόλεϊ.

 Καριέρα 
Ο Αλέξανδρος Ράπτης ασχολήθηκε μικρός με διάφορα αθλήματα, όπως ποδόσφαιρο, μπάσκετ, τάε κβο ντο και πόλο. Για λίγο καιρό έπαιξε ποδόσφαιρο στη Γαλήνη Πατρών, αλλά τελικά στη Γ’ Δημοτικού ξεκίνησε το βόλεϊ, εμπνευσμένος από τον πατέρα του, που υπήρξε για μικρό διάστημα βολεϊμπολίστας στην Ολυμπιάδας Πατρών. Από τον πατέρα του μάλιστα έμαθε και τα πρώτα μυστικά του αθλήματος, παίζοντας μαζί του στην άμμο της παραλίας της Αχαγιάς. Επισήμως ξεκίνησε την καριέρα του στα παιδικά τμήματα της Ολυμπιάδας Πατρών το 2013 σε ηλικία 13 ετών. Στην ομάδα της Αχαΐας παρέμεινε μέχρι το 2018, κατακτώντας τη 2η θέση στο Πανελλήνιο Πρωτάθλημα Παίδων το 2017, αναδεικνυόμενος Πολυτιμότερος Παίκτης του πρωταθλήματος, αλλά και την 3η θέση στο Πανελλήνιο Πρωτάθλημα Εφήβων το 2018.

Τον Ιούλιο εκείνου του έτους υπέγραψε με την ομάδα του Παναθηναϊκού ως νέο σπουδαίο ταλέντο. Από την ίδια εκείνη περίοδο συμμετείχε στο Πρωτάθλημα Βόλεϊ Λιγκ 2018-19, αναδείχθηκε Πολυτιμότερος Παίκτης της 2ης αγωνιστικής, καθιστάμενος ο πρώτος παίκτης που το καταφέρνει ενώ ο η ομάδα του έχει ηττηθεί, και στο τέλος της περιόδου ανακηρύχθηκε ως ο καλύτερος παίκτης Κ-20 του Πρωταθλήματος, χαρακτηριστικό των μεγάλων ικανοτήτων του ήδη από την ηλικία των 18 ετών. Ταυτόχρονα αγωνιζόμενος και με την εφηβική ομάδα του Τριφυλλιού κατέκτησε το Πανελλήνιο Πρωτάθλημα Εφήβων 2019 αναδεικνυόμενος ταυτόχρονα ως Πολυτιμότερος Παίκτης.Πρωταθλητής Ελλάδας στους έφηβους ο Παναθηναϊκός (2019) www.volleyball.gr 

Στις 19 Φεβρουαρίου 2020 κέρδισε τον πρώτο του "μεγάλο" τίτλο, κατακτώντας το Λιγκ Καπ κόντρα στον Ολυμπιακό. Στις 12 Ιουλίου 2020 κατέκτησε με τον Παναθηναϊκό το Πρωτάθλημα Ελλάδας, με τον εικοσάχρονο ακραίο να διαπρέπει και ως διαγώνιος στους τελικούς στη θέση του Σέρβου Σάσα Στάροβιτς. Το εντυπωσιακό είναι ότι αναδείχτηκε ο πολυτιμότερος αθλητής του πρωταθλήματος ως διαγώνιος και επίσης συμπεριλήφθηκε στην ομάδα της χρονιάς ως ακραίος. Στις 2 Αυγούστου 2020 ανανέωσε το συμβόλαιο του για την περίοδο 2020-21, και τον Σεπτέμβριο του ίδιου έτους κατέκτησε με την πράσινη φανέλα το δεύτερό του Πρωτάθλημα Εφήβων.Πρωταθλητής Ελλάδας στα αγόρια Κ21 ο Παναθηναϊκός για 4η φορά στην ιστορία του (2020) www.volleyball.gr  Στις 3 Μαΐου 2021 ανακοινώθηκε ότι συνεχίζει και για την αγωνιστική περίοδο 2021-22 στο τμήμα βόλεϊ των πράσινων.

Στις 21 Απριλίου 2022 κατέκτησε για δεύτερη φορά το Πρωτάθλημα Ελλάδας με τον Παναθηναϊκό, ενώ στις 13 Μαΐου, στο τελευταίο του παιχνίδι με το «Τριφύλλι» κατέκτησε και το Λιγκ Καπ. Την περίοδο 2022-23 αγωνίστηκε στον Π.Α.Ο.Κ.,Στον ΠΑΟΚ ο Αλέξανδρος Ράπτης www.sport24.gr  με τον οποίο κατέκτησε τη 2η θέση του Πρωταθλήματος Ελλάδας εκείνης της περιόδου.

Το ελληνικό πρωτάθλημα ήταν όμως μικρό για να κρατήσει τον Αλέξανδρο Ράπτη. Έτσι τον Ιούνιο του 2023 αναχώρησε για τη γαλλική Σταντ Πουατιέ, όπου συνάντησε τον άλλοτε συμπαίκτη του στον Π.Α.Ο.Κ. Μπρετ Ουόλς.Στη γαλλική Πουατιέ ο Ράπτης www.sportal.gr  Στην ομάδα του Πουατιέ ο Ράπτης έκανε εξαιρετικές εμφανίσεις,Κάνει τη διαφορά ο Αλέξανδρος Ράπτης και στην Πουατιέ matchnews.gr  αγωνίστηκε σε 25 παιχνίδια πετυχαίνοντας 328 πόντους (22 άσσοι, 31 μπλοκ), και ήταν ο 5ος καλύτερος ακραίος του πρωταθλήματος με 0.36 στο σύστημα αξιολόγησης.Ο Ράπτης στη Ραβένα - Στατιστικά με Πουατιέ matchnews.gr  Μετά τη λήξη της Κανονικής Περιόδου του Πρωταθλήματος Γαλλίας τον Μάρτιο του 2024, ο Αλέξανδρος Ράπτης εντάχθηκε στην Πόρτο Ρόμπουρ Κόστα της Ραβέννας, για να την ενισχύσει στα Πλέι-οφ ανόδου στη "μεγάλη κατηγορία" του ιταλικού πρωταθλήματος, στόχος που όμως τελικά δεν επιτεύχθηκε.Raptis a Ravenna gazzetta.it   Έτσι για την περίοδο 2024-25 ο ο Αλέξανδρος Ράπτης επέστρεψε στο Πρωτάθλημα Γαλλίας, αυτή τη φορά για τη Νις Βόλεϊ της Νίκαιας,Η Νις ανακοίνωσε τον Ράπτη athlosnews.gr  με την οποία συνέχισε τις εξαιρετικές του εμφανίσεις.Εκπληκτικός Ράπτης και η Νις πέρασε από τη Βρετάνη volleyland.gr 

 Διεθνής καριέρα 
Ο Αλέξανδρος Ράπτης κλήθηκε για πρώτη φορά στην Εθνική Ελλάδας Παμπαίδων το 2014 από τον προπονητή Νίκο Ζαλμά για να αγωνιστεί ως διαγώνιος. Το 2015 μεταπήδησε στην Εθνική Παίδων, με την οποία κατέκτησε το αντίστοιχο Βαλκανικό Πρωτάθλημα το 2016,«Χρυσοί» βαλκανιονίκες παίδες www.volleynews.gr  ένα τρόπαιο που είχε να κερδίσει η ελληνική ομάδα από το 2010. Από το 2017 αγωνιζόταν και με την Εθνική Εφήβων, και συμμετείχε στα προκριματικά του Ευρωπαϊκού Πρωταθλήματος.Προκριματικοί Ευρωπαϊκού Εφήβων 2018: Ελλάδα - Ρουμανία 3-1 www.volleynews.gr  Στις Εθνικές ομάδες Παίδων και Εφήβων ο Αλέξανδρος Ράπτης συμπλήρωσε συνολικά 21 συμμετοχές.Ατομικές συμμετοχές στις Εθνικές Πετοσφαίρισης Παίδων - Εφήβων www.volleyball.gr 
Το 2019 κλήθηκε στην Εθνική Ανδρών, συμμετείχε στην κατάκτηση της 2ης θέσης στην Ασημένιας Ευρωπαϊκή Λίγκα το 2019European League: Ηττα με 3-0 στη Ρουμανία και δεύτερη θέση για την Εθνική www.volleynews.gr  και στους τελικούς του Ευρωπαϊκού πρωταθλήματος της ίδιας χρονιάς.Έβγαλε πάθος η Εθνική, 3-1 σετ την Ρουμανία και πρώτη νίκη στο Μονπελιέ www.volleynews.gr  Από τότε αποτελεί μόνιμο μέλος της Εθνικής Ελλάδας, και συμμετείχε στα Ευρωπαϊκά Πρωταθλήματα το 2021Ευρωπαϊκό πρωτάθλημα ανδρών 2021: Σπουδαία εμφάνιση της Εθνικής αλλά ήττα με 3-2 από τη Σερβία www.volleyball.gr  και το 2023.Ευρωπαϊκό ανδρών 2023: Επική ανατροπή της Εθνικής, από 0-2, 3-2 την Πορτογαλία 

 Διεθνείς Τίτλοι - Διακρίσεις 
Βαλκανικό Πρωτάθλημα Παίδων
  2016Ασημένια Ευρωπαϊκή Λίγκα
  2019

 Συλλογικοί τίτλοι - Διακρίσεις 
 Εθνικά Πρωταθλήματα 
2 Πρωτάθλημα Ελλάδας
 2019-20, 2021-22 (Παναθηναϊκός Α.Ο.)2η θέση: 2022-23 (Π.Α.Ο.Κ.)3η θέση: 2020-21 (Παναθηναϊκός Α.Ο.)

 Εθνικά Κύπελλα 1 Κύπελλο Ελλάδας
 2023 (Π.Α.Ο.Κ.)

2 Λιγκ Καπ Ελλάδας
 2020, 2022 (Παναθηναϊκός Α.Ο.)

 Αναπτυξιακά πρωταθλήματα 2 Πανελλήνια Πρωταθλήματα Εφήβων
 2019, 2020 (Παναθηναϊκός Α.Ο.)
3η θέση: 2018 (Ολυμπιάς Πατρών)

Πανελλήνιο Πρωτάθλημα Παίδων2η θέση''': 2017 (Ολυμπιάς Πατρών)

 Ατομικές διακρίσεις 
 Πανελλήνιο Πρωτάθλημα Παίδων 2017: Πολυτιμότερος Παίκτης (MVP) Πρωταθλήματος - Καλύτερος επιθετικός
 Πανελλήνιο Πρωτάθλημα Eφήβων (Κ-21) 2018: Καλύτερος επιθετικός Πανελλήνιο Εφήβων 2018: Βραβεύσεις www.volleyball.gr
 Πρωτάθλημα Ελλάδας 2018-19: Πολυτιμότερος Παίκτης (MVP) 2ης αγωνιστικής Ο Αλέξανδρος Ράπτης MVP της 2ης αγωνιστικής Volley League 2018-19 www.sport24.gr 
 Πρωτάθλημα Ελλάδας 2018-19: Κορυφαίος αθλητής Κ-20 Πρωταθλήματος Η καλύτερη επτάδα της Volley League 2018-19 - Βραβεύσεις www.volleyleague.gr 
 Πανελλήνιο Πρωτάθλημα Εφήβων (Κ-21) 2019: Πολυτιμότερος Παίκτης (MVP) Πρωταθλήματος Πανελλήνιο εφήβων: MVP ο Αλέξανδρος Ράπτης - Οι απονομές (photos) www.volleyball.gr 
 Πρωτάθλημα Ελλάδας 2019-20: Πολυτιμότερος Παίκτης (MVP) Πρωταθλήματος - Κορυφαία επτάδα Πρωταθλήματος Η κορυφαία ομάδα Volley League 2019-20 www.volleyleague.gr  Κυριαρχία Παναθηναϊκού στην κορυφαία ομάδα της σεζόν www.sdna.gr 
 Πρωτάθλημα Ελλάδας 2020-21: Πολυτιμότερος Παίκτης (MVP) 5ης αγωνιστικής Β' φάσης  Ο Αλέξανδρος Ράπτης MVP της 5ης αγωνιστικής στη Β΄φάση www.volleyleague.gr 
 Πρωτάθλημα Ελλάδας 2022-23: Πολυτιμότερος Παίκτης (MVP) 18ης αγωνιστικής Ο Αλέξανδρος Ράπτης MVP της 18ης αγωνιστικής Volley League 2022-23 www.sportal.gr 
 Κύπελλο Ελλάδας 2023: Πολυτιμότερος Παίκτης (MVP) Τελικής φάσης MVP του κυπέλλου ανδρών 2023 ο Αλέξανδρος Ράπτης www.volleyball.gr 

 Παραπομπές 

 Εξωτερικοί σύνδεσμοι - Πηγές 
 Αλέξανδρος Ράπτης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Αλέξανδρος Ράπτης: Παρουσίαση - Ομάδες - Αγώνες - Στατιστικά globalsportsarchive.com
 Αλέξανδρος Ράπτης: Ατομικά στοιχεία - Ομάδες - Τίτλοι www.volleyleague.gr
 Αλέξανδρος Ράπτης - Ατομικά στοιχεία - Ομάδες - Τίτλοι - Βραβεύσεις www.greekvolley.eu
 Αλέξανδρος Ράπτης: Ευρωπαϊκή παρουσία www-old.cev.eu
 Αλέξανδρος Ράπτης: «Αφανής ήρωας ο κόουτς Μαρκάκης, πρόκληση η θέση του διαγωνίου» www.volleyball.gr 
 Στη Ραβένα ο Ράπτης για την επιστροφή της στην ιταλική Α1 sportsfeed.gr 
 Οι ομάδες του Αλέξανδρου Ράπτη στο εξωτερικό www.volleynews.gr 
Ο Αλέξανδρος Ράπτης στο volleyland: Η… ξενιτιά, το ελληνικό πρωτάθλημα και η Εθνική (Συνέντευξη στον Μάριο Βλαβιανό) volleyland.gr 
 Συνέντευξη του Αλέξανδρου Ράπτη στο Στέφανο Λεμονίδη - Στοιχεία από τη ζωή του www.fosonline.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ